ปลัดสำนักนายกรัฐมนตรี แนะข้าราชการทุกคนพึงมีจิตอาสา น้อมนำแนวพระราชดำริ มาใช้ให้เกิดประโยชน์ต่อส่วนรวมและประเทศ
นายธีรภัทร ประยูรสิทธิ ปลัดสำนักนายกรัฐมนตรี กล่าวเนื่องในวันข้าราชการพลเรือน ว่า ข้าราชการถือเป็นส่วนสำคัญในการขับเคลื่อนงานตามนโยบายของรัฐบาล สิ่งสำคัญคือ ข้าราชการทุกคน จะต้องปรับตัวให้เข้ากับยุค New Normal ทั้งการรวบรวมข้อมูลต่างๆ เพื่อให้เกิดความทันสมัยและนำข้อมูลเหล่านั้นไปใช้ในการบริหารจัดการงาน ขณะเดียวกัน ต้องส่งเสริมให้เกิดการมีส่วนร่วมของประชาชนในด้านต่างๆ ให้สอดคล้องกับนโนบายรัฐบาล สู่การเป็นรัฐบาลดิจิทัล โดยนำความรู้และเทคโนโลยีมาใช้ให้เกิดประโยชน์ นอกจากนี้ ข้าราชการ ยังควรมีจิตอาสา ในการบำเพ็ญประโยชน์ต่อส่วนรวม เพื่อพัฒนาคุณภาพชีวิตประชาชนให้มั่นคงอย่างยั่งยืน